बिहार के कटिहार में जिले में भीषण सड़क दुर्घटना हुई है. कोढ़ा थाना क्षेत्र के दीघरी पेट्रोल पंप के पास एनएच-81 पर ट्रक और ऑटो में टक्कर हो गई. घटना में 7 लोगों की मौत हुई है. यह संख्या बढ़ भी सकती है. सभी एक ही परिवार के बताए जा रहे हैं.
 मुजफ्फरपुर पुलिस ने व्यवसायी से 50 लाख रुपए की रंगदारी मामले में सोमवार को 3 शातिर बदमाशों को गिरफ्तार किया है. पकड़े गए अपराधी ने अपनी सांलीपता स्वीकार की है. एसएसपी राकेश कुमार ने प्रेस कांफ्रेंस करते हुए बताया है कि डीएसपी नगर राघव दयाल की टीम ने करवाई करते हुए मामले में पांच अपराधी में से तीन को गिरफ्तार कर लिया है, जिसके पास से दो पिस्टल और कारतूस बरामद किया गया है. पकड़े गए अपराधी में अमित कुमार अहियापुर, राजन कुमार मीनापुर और कुंदन कुमार मीनापुर थाना क्षेत्र के रहने वाला बताया जा रहा है.
 सीबीआई की टीम दिल्ली से किशनगंज पहुंची. सृजन घोटाले में आरोपी के घर पर डुगडुगी बजाकर इश्तेहार चिपकाया गया. नैयर आलम तत्कालीन बैंक ऑफ बड़ौदा में मैनेजर के पद पर थे. जिनके पूर्णिया के सुभाष पल्ली स्थित आवास पर सीबीआई की टीम ने इश्तेहार चिपकाया.
 मुजफ्फरपुर के अहियापुर थाना क्षेत्र के नजीरपुर बांध के पास बाइक सवार अपराधी ने सोमवार को एक व्यक्ति पर ताबड़तोड़ फायरिंग शुरू कर दी, जिससे वह व्यक्ति बुरी तरह से घायल हो गया. घटना के संबंध में बताया जा रहा है कि आपसी रंजिश को लेकर इस घटना अंजाम दिया गया है. वहीं, पुलिस घायल व्यक्ति के बयान के आधार पर आगे की करवाई में जुट गई है.
 नालंदा के नूरसराय थाना क्षेत्र के नीरपुर गांव में सोमवार को दो लोगों को गोली मारने की घटना हुई है. गोली लगने के बाद दोनों व्यक्तियों को अस्पताल में भर्ती कराया गया. डाक्टरों ने पीएमसीएच रेफर कर दिया. वहीं, आक्रोशित लोगों ने आरोपी को पकड़कर जमकर पिटाई कर दी. इस घटना को लेकर पुलिस जांच में जुट गई है.
 किशनगंज में मामूली विवाद में नशेड़ी पति ने चाकू मारकर पत्नी की हत्या कर दी. घटना को अंजाम देने के बाद पति ने खुद पर भी चाकू से वारकर आत्महत्या करने की कोशिश की. वहीं, परिजनों ने दोनों घायलों को इलाज के लिए सदर अस्पताल में भर्ती कराया. मामला रविवार रात का है. पुलिस शव को कब्जे में लेकर पोस्टमार्टम के लिए भेज दिया है.
 नवादा जिले के हिसुआ थाना क्षेत्र के कहरिया गांव में दो भाइयों के बीच 19 दिसम्बर को जमकर मारपीट हुई. इस मारपीट की घटना बड़े भाई राजेंद्र चौधरी बुरी तरह से घायल हो गए थे. सोमवार को राजेंद्र चौधरी ने दम तोड़ दिया, जिसके बाद आक्रोशित लोगों ने हिसुआ-नवादा पथ को दो घंटे तक जाम कर दिया. मौके पर पुलिस पहुंचकर लोगों को समझाकर जाम को हटाया.
 सीवान में सात साल की बच्ची से रेप का मामला सामने आया है. बताया जाता है कि रविवार की शाम सात साल की बच्ची ट्यूशन से पढ़ कर आ रही थी. इस दौरान ही उसके साथ रेप की कोशिश की गई है. बच्ची की नानी ने कहा कि वह करीब 11 बजे पढ़कर घर से लौट रही थी. गांव का ही 50 साल का व्यक्ति बच्ची को गोद में उठाकर ले गया. कुछ देर बाद जब बच्ची की आवाज सुनकर खेत में काम कर रहे लोग दौड़े तो देखा कि आरोपी सेराज साबरी ने बच्ची को दबोचा हुआ है और बच्ची निर्वस्त्र है. गांव वालों को देख कर वह मौके से फरार हो गया. इसके बाद लोग पीड़ित बच्ची को उसके घर पहुंचा गए. आरोपी के खिलाफ बच्ची की नानी ने थाना में आवेदन देकर दुष्कर्म का आरोप लगाया है.
 जमुई में सोमवार की सुबह बेखौफ अपराधियों ने गोली मार कर दो व्यक्ति की हत्या कर दी है. जमुई कप्तान शौर्य सुमन ने कहा कि अनुसंधान के बाद ही हत्या के कारण का पता चल पाएगा. पुलिस घटना की जांच में जुटी हुई है. मृतक व्यक्ति की पहचान सोनो के ही मनोज मांझी के रूप में हुई है. दूसरे युवक की पहचान बालेश्वर के रूप में की गई है जिसके घर का पता नहीं चल सका है.
 कटिहार के सेमापुर दियारा में दो दिसंबर को हुए गैंगवार की घटना में इस्तेमाल की गई राइफल को पुलिस ने बरामद किया है. कटिहार एसपी जितेंद्र कुमार ने सोमवार को इसकी जानकारी दी है. दो दिसंबर को सेमापुर ओपी क्षेत्र के दियारा इलाके में गैंगवार की घटना हुई थी. इसमें चार लोगों का शव पुलिस ने बरामद किया था जबकि एक अभी तक लापता है. इस मामले में कुल 28 लोगों पर प्राथमिकी दर्ज कराई गई थी. पुलिस ने चार अभियुक्त को गुजरात के सूरत से गिरफ्तार किया था. गिरफ्तार अभियुक्त से पूछताछ के दौरान घटना में इस्तेमाल राइफल छिपाने की बात बताई गई. पुलिस ने छापेमारी अभियान चलाकर दो राइफल और जिंदा कारतूस बरामद किया है.
 बीजेपी के प्रवक्ता अरविंद सिंह ने सोमवार को कहा कि ललन सिंह की बात जरूर सच होगी. नीतीश कुमार एक दिन पीएम तो बन जाएंगे, लेकिन प्रधानमंत्री नहीं परमानेंट मेंटल बनेंगे. फिलहाल वो आधा तो हैं ही.
 नालंदा में सोमवार की सुबह आपसी विवाद को लेकर जमकर गोलीबारी हुई है. इस दौरान दो लोगों को गोली लगी है. उनको बेहतर इलाज के रेफर कर दिया गया है. पुलिस मामले की जांच कर रही है. घटना नूरसराय थाना इलाके की है.
 एलजेपी के सांसद चंदन सिंह ने मुख्यमंत्री नीतीश कुमार को एक नसीहत दी है. उन्होंने कहा कि जातीय जनगणना से विकास नहीं होगा. इससे उन्माद को बढ़ावा मिलेगा. चंदन सिंह ने कहा कि आज जातीय जनगणना सीएम नीतीश कुमार करवा रहे हैं, लेकिन हम सब जाति एक साथ मिलकर देश में रहेंगे तो देश का विकास होगा. जातीय जनगणना से नहीं. जातीय उन्माद को बढ़ावा देने के बाद अब लोग एक दूसरे की जाति पूछ कर आपस में ही विवाद करना शुरू कर देंगे.
 नालंदा के अस्थावां थाना अंतर्गत बस्ती गांव में रविवार की रात बदमाशों ने युवक को घर से बुलाकर सिर में गोली मार दी. घटना से गांव में सनसनी फैल गई. परिजनों ने आनन-फानन में जख्मी रामबालक यादव के 30 वर्षीय पुत्र उदय कुमार को इलाज के लिए सदर अस्पताल ले गए. प्राथमिक उपचार के बाद जख्मी को पटना रेफर कर दिया गया. बताया गया कि गोली युवक के सिर के पीछे लगी है. नल जल योजना का पाइप काटने के विवाद में गोली मारने का आरोप गोतिया के चाचा मुन्ना यादव पर लगाया जा रहा है.
 मोतिहारी में कार और बाइक के बीच सोमवार को जोरदार टक्कर हो गई. इसके बाद घटनास्थल पर ही बाइक सवार जन वितरण दुकानदार की मौत हो गई है. टक्कर इतनी तेज थी कि कार और बाइक दोनों रोड किनारे गड्ढे में पलट गई.
 तेज प्रताप यादव ने रविवार को अपने ट्विटर अकाउंट पर एक वीडियो जारी किया है. इसमें उनकी गोद में बैठा एक बच्चा संस्कृत में श्लोक गा रहा. तेज प्रताप उसकी गायन से काफी प्रभावित हैं.
 रविवार की रात दिल्ली से पटना आ रही फ्लाइट में नशेड़ियों ने कैप्टन और एयर होस्टेस से मारपीट कर दी. फ्लाइट के कैप्टन रवि मित्तल ने लिखित शिकायत दर्ज कराई है. एयर होस्टेस के साथ बदतमीजी और छेड़खानी की बात भी कही जा रही है. बताया गया कि इस घटना में तीन लोग शामिल थे. इसमें से दो लोग गिरफ्तार हुए हैं. एक फरार है. फरार व्यक्ति ने पप्पू यादव के साथ अपनी पांच तस्वीर दिखाई थी. बताया जा रहा कि तीसरे को छोड़ने के लिए पप्पू यादव के पीए ने फोन किया था. एक ने कहा कि वह तेजस्वी यादव का आदमी है. आए दिन दिल्ली से शराब पीकर आता है. उसका नीतीश कुमार क्या कर लेंगे. फिलहाल दो लोग एयरपोर्ट थाना में बंद हैं.
 सुधाकर सिंह के बयानों वाले मामले पर कार्रवाई की मांग करने वाले जेडीयू के संसदीय बोर्ड के अध्यक्ष उपेंद्र कुशवाहा पर सुधाकर सिंह ने हमला बोला. कहा कि हम इन मुखौटा का जवाब नहीं देते हैं. जो प्रवक्ता के रूप में काम करते हैं वह मुखौटा है. नीतीश पर निशाना साधते हुए कहा कि बीजेपी और नीतीश कुमार दोनों एक ही है. आज भी नीतीश कुमार एनडीए के एजेंडा पर काम कर रहे हैं और तेजस्वी यादव ने मेरे खिलाफ कुछ नहीं बोला है.
 पटनाः बिहार में दो बड़ी राजनीतिक यात्रा जारी है. मुख्यमंत्री नीतीश कुमार की समाधान यात्रा का सोमवार को पांचवा दिन है. वहीं कांग्रेस की भारत जोड़ो यात्रा का भी आज पांचवा दिन है. कल कांग्रेस की यात्रा बिहार में आखिरी होगी. यात्रा के दौरान मुख्यमंत्री नीतीश कुमार लगातार विपक्ष के निशाने पर हैं. रविवार को सीएम का एक वीडियो वायरल हुआ जिसमें वह प्रजनन दर को लेकर जीविका दीदीयों से संवाद कर रहे थे. इस दौरान उन्होंने कुछ बोला जिस पर बीजेपी ने बवाल मचा दिया. नेताओं के बयानबाजी लगातार जारी हैं. हर कोई अपनी प्रतिक्रिया दे रहा.
 सुधाकर सिंह मामले से भी सियासत गरम है. वह लगातार मुख्यमंत्री नीतीश पर बयान दे रहे. रविवार को सुधाकर सिंह ने सीएम और बीजेपी को एक बताया. वहीं उपेंद्र कुशवाहा को मुखौटा बताया है. उधर, जेडीयू सुधाकर मामले पर आरजेडी द्वारा एक्शन होने पर जोर दे रही. फिलहाल लालू यादव सिंगापुर में हैं. उनके बिहार आगमन के बाद ही इस मामले पर कुछ स्पष्ट होगा. आरजेडी के नेता भी इस मामले पर खूब प्रतिक्रिया दे रहे. उधर, पप्पू यादव ने भी सुधाकर सिंह और जगदानंद सिंह का घेराव किया है.
 सोमवार को मुख्यमंत्री नीतीश कुमार जनता दरबार करते हैं. फिलहाल वो समाधान यात्रा पर हैं. सीएम पटना में नहीं हैं. ऐसे में स्पष्ट नहीं कि ये जनता दरबार होगा या नहीं होगा. मुख्यमंत्री फिलहाल राज्य के विभिन्न जिलों में जाकर लोगों से बातचीत कर रहे और उनकी समस्या का समाधान ढूंढ रहे. बिहार में अपराध का सिलसिला जारी है. रविवार को भी कई जिलों से मर्डर और लूटपाट की सूचना आई है. इसके साथ ही हम पार्टी के प्रवक्ता दानिश रिजवान रांची की एक चर्चित महिला पर गोली चलाने के मामले में आरोपी बताए जा रहे. इसके बाद जीतन राम मांझी ने उनको पार्टी से बाहर का रास्ता दिखा दिया है.
 
बिहार के कटिहार में जिले में भीषण सड़क दुर्घटना हुई है. कोढ़ा थाना क्षेत्र के दीघरी पेट्रोल पंप के पास एनएच-इक्यासी पर ट्रक और ऑटो में टक्कर हो गई. घटना में सात लोगों की मौत हुई है. यह संख्या बढ़ भी सकती है. सभी एक ही परिवार के बताए जा रहे हैं. मुजफ्फरपुर पुलिस ने व्यवसायी से पचास लाख रुपए की रंगदारी मामले में सोमवार को तीन शातिर बदमाशों को गिरफ्तार किया है. पकड़े गए अपराधी ने अपनी सांलीपता स्वीकार की है. एसएसपी राकेश कुमार ने प्रेस कांफ्रेंस करते हुए बताया है कि डीएसपी नगर राघव दयाल की टीम ने करवाई करते हुए मामले में पांच अपराधी में से तीन को गिरफ्तार कर लिया है, जिसके पास से दो पिस्टल और कारतूस बरामद किया गया है. पकड़े गए अपराधी में अमित कुमार अहियापुर, राजन कुमार मीनापुर और कुंदन कुमार मीनापुर थाना क्षेत्र के रहने वाला बताया जा रहा है. सीबीआई की टीम दिल्ली से किशनगंज पहुंची. सृजन घोटाले में आरोपी के घर पर डुगडुगी बजाकर इश्तेहार चिपकाया गया. नैयर आलम तत्कालीन बैंक ऑफ बड़ौदा में मैनेजर के पद पर थे. जिनके पूर्णिया के सुभाष पल्ली स्थित आवास पर सीबीआई की टीम ने इश्तेहार चिपकाया. मुजफ्फरपुर के अहियापुर थाना क्षेत्र के नजीरपुर बांध के पास बाइक सवार अपराधी ने सोमवार को एक व्यक्ति पर ताबड़तोड़ फायरिंग शुरू कर दी, जिससे वह व्यक्ति बुरी तरह से घायल हो गया. घटना के संबंध में बताया जा रहा है कि आपसी रंजिश को लेकर इस घटना अंजाम दिया गया है. वहीं, पुलिस घायल व्यक्ति के बयान के आधार पर आगे की करवाई में जुट गई है. नालंदा के नूरसराय थाना क्षेत्र के नीरपुर गांव में सोमवार को दो लोगों को गोली मारने की घटना हुई है. गोली लगने के बाद दोनों व्यक्तियों को अस्पताल में भर्ती कराया गया. डाक्टरों ने पीएमसीएच रेफर कर दिया. वहीं, आक्रोशित लोगों ने आरोपी को पकड़कर जमकर पिटाई कर दी. इस घटना को लेकर पुलिस जांच में जुट गई है. किशनगंज में मामूली विवाद में नशेड़ी पति ने चाकू मारकर पत्नी की हत्या कर दी. घटना को अंजाम देने के बाद पति ने खुद पर भी चाकू से वारकर आत्महत्या करने की कोशिश की. वहीं, परिजनों ने दोनों घायलों को इलाज के लिए सदर अस्पताल में भर्ती कराया. मामला रविवार रात का है. पुलिस शव को कब्जे में लेकर पोस्टमार्टम के लिए भेज दिया है. नवादा जिले के हिसुआ थाना क्षेत्र के कहरिया गांव में दो भाइयों के बीच उन्नीस दिसम्बर को जमकर मारपीट हुई. इस मारपीट की घटना बड़े भाई राजेंद्र चौधरी बुरी तरह से घायल हो गए थे. सोमवार को राजेंद्र चौधरी ने दम तोड़ दिया, जिसके बाद आक्रोशित लोगों ने हिसुआ-नवादा पथ को दो घंटे तक जाम कर दिया. मौके पर पुलिस पहुंचकर लोगों को समझाकर जाम को हटाया. सीवान में सात साल की बच्ची से रेप का मामला सामने आया है. बताया जाता है कि रविवार की शाम सात साल की बच्ची ट्यूशन से पढ़ कर आ रही थी. इस दौरान ही उसके साथ रेप की कोशिश की गई है. बच्ची की नानी ने कहा कि वह करीब ग्यारह बजे पढ़कर घर से लौट रही थी. गांव का ही पचास साल का व्यक्ति बच्ची को गोद में उठाकर ले गया. कुछ देर बाद जब बच्ची की आवाज सुनकर खेत में काम कर रहे लोग दौड़े तो देखा कि आरोपी सेराज साबरी ने बच्ची को दबोचा हुआ है और बच्ची निर्वस्त्र है. गांव वालों को देख कर वह मौके से फरार हो गया. इसके बाद लोग पीड़ित बच्ची को उसके घर पहुंचा गए. आरोपी के खिलाफ बच्ची की नानी ने थाना में आवेदन देकर दुष्कर्म का आरोप लगाया है. जमुई में सोमवार की सुबह बेखौफ अपराधियों ने गोली मार कर दो व्यक्ति की हत्या कर दी है. जमुई कप्तान शौर्य सुमन ने कहा कि अनुसंधान के बाद ही हत्या के कारण का पता चल पाएगा. पुलिस घटना की जांच में जुटी हुई है. मृतक व्यक्ति की पहचान सोनो के ही मनोज मांझी के रूप में हुई है. दूसरे युवक की पहचान बालेश्वर के रूप में की गई है जिसके घर का पता नहीं चल सका है. कटिहार के सेमापुर दियारा में दो दिसंबर को हुए गैंगवार की घटना में इस्तेमाल की गई राइफल को पुलिस ने बरामद किया है. कटिहार एसपी जितेंद्र कुमार ने सोमवार को इसकी जानकारी दी है. दो दिसंबर को सेमापुर ओपी क्षेत्र के दियारा इलाके में गैंगवार की घटना हुई थी. इसमें चार लोगों का शव पुलिस ने बरामद किया था जबकि एक अभी तक लापता है. इस मामले में कुल अट्ठाईस लोगों पर प्राथमिकी दर्ज कराई गई थी. पुलिस ने चार अभियुक्त को गुजरात के सूरत से गिरफ्तार किया था. गिरफ्तार अभियुक्त से पूछताछ के दौरान घटना में इस्तेमाल राइफल छिपाने की बात बताई गई. पुलिस ने छापेमारी अभियान चलाकर दो राइफल और जिंदा कारतूस बरामद किया है. बीजेपी के प्रवक्ता अरविंद सिंह ने सोमवार को कहा कि ललन सिंह की बात जरूर सच होगी. नीतीश कुमार एक दिन पीएम तो बन जाएंगे, लेकिन प्रधानमंत्री नहीं परमानेंट मेंटल बनेंगे. फिलहाल वो आधा तो हैं ही. नालंदा में सोमवार की सुबह आपसी विवाद को लेकर जमकर गोलीबारी हुई है. इस दौरान दो लोगों को गोली लगी है. उनको बेहतर इलाज के रेफर कर दिया गया है. पुलिस मामले की जांच कर रही है. घटना नूरसराय थाना इलाके की है. एलजेपी के सांसद चंदन सिंह ने मुख्यमंत्री नीतीश कुमार को एक नसीहत दी है. उन्होंने कहा कि जातीय जनगणना से विकास नहीं होगा. इससे उन्माद को बढ़ावा मिलेगा. चंदन सिंह ने कहा कि आज जातीय जनगणना सीएम नीतीश कुमार करवा रहे हैं, लेकिन हम सब जाति एक साथ मिलकर देश में रहेंगे तो देश का विकास होगा. जातीय जनगणना से नहीं. जातीय उन्माद को बढ़ावा देने के बाद अब लोग एक दूसरे की जाति पूछ कर आपस में ही विवाद करना शुरू कर देंगे. नालंदा के अस्थावां थाना अंतर्गत बस्ती गांव में रविवार की रात बदमाशों ने युवक को घर से बुलाकर सिर में गोली मार दी. घटना से गांव में सनसनी फैल गई. परिजनों ने आनन-फानन में जख्मी रामबालक यादव के तीस वर्षीय पुत्र उदय कुमार को इलाज के लिए सदर अस्पताल ले गए. प्राथमिक उपचार के बाद जख्मी को पटना रेफर कर दिया गया. बताया गया कि गोली युवक के सिर के पीछे लगी है. नल जल योजना का पाइप काटने के विवाद में गोली मारने का आरोप गोतिया के चाचा मुन्ना यादव पर लगाया जा रहा है. मोतिहारी में कार और बाइक के बीच सोमवार को जोरदार टक्कर हो गई. इसके बाद घटनास्थल पर ही बाइक सवार जन वितरण दुकानदार की मौत हो गई है. टक्कर इतनी तेज थी कि कार और बाइक दोनों रोड किनारे गड्ढे में पलट गई. तेज प्रताप यादव ने रविवार को अपने ट्विटर अकाउंट पर एक वीडियो जारी किया है. इसमें उनकी गोद में बैठा एक बच्चा संस्कृत में श्लोक गा रहा. तेज प्रताप उसकी गायन से काफी प्रभावित हैं. रविवार की रात दिल्ली से पटना आ रही फ्लाइट में नशेड़ियों ने कैप्टन और एयर होस्टेस से मारपीट कर दी. फ्लाइट के कैप्टन रवि मित्तल ने लिखित शिकायत दर्ज कराई है. एयर होस्टेस के साथ बदतमीजी और छेड़खानी की बात भी कही जा रही है. बताया गया कि इस घटना में तीन लोग शामिल थे. इसमें से दो लोग गिरफ्तार हुए हैं. एक फरार है. फरार व्यक्ति ने पप्पू यादव के साथ अपनी पांच तस्वीर दिखाई थी. बताया जा रहा कि तीसरे को छोड़ने के लिए पप्पू यादव के पीए ने फोन किया था. एक ने कहा कि वह तेजस्वी यादव का आदमी है. आए दिन दिल्ली से शराब पीकर आता है. उसका नीतीश कुमार क्या कर लेंगे. फिलहाल दो लोग एयरपोर्ट थाना में बंद हैं. सुधाकर सिंह के बयानों वाले मामले पर कार्रवाई की मांग करने वाले जेडीयू के संसदीय बोर्ड के अध्यक्ष उपेंद्र कुशवाहा पर सुधाकर सिंह ने हमला बोला. कहा कि हम इन मुखौटा का जवाब नहीं देते हैं. जो प्रवक्ता के रूप में काम करते हैं वह मुखौटा है. नीतीश पर निशाना साधते हुए कहा कि बीजेपी और नीतीश कुमार दोनों एक ही है. आज भी नीतीश कुमार एनडीए के एजेंडा पर काम कर रहे हैं और तेजस्वी यादव ने मेरे खिलाफ कुछ नहीं बोला है. पटनाः बिहार में दो बड़ी राजनीतिक यात्रा जारी है. मुख्यमंत्री नीतीश कुमार की समाधान यात्रा का सोमवार को पांचवा दिन है. वहीं कांग्रेस की भारत जोड़ो यात्रा का भी आज पांचवा दिन है. कल कांग्रेस की यात्रा बिहार में आखिरी होगी. यात्रा के दौरान मुख्यमंत्री नीतीश कुमार लगातार विपक्ष के निशाने पर हैं. रविवार को सीएम का एक वीडियो वायरल हुआ जिसमें वह प्रजनन दर को लेकर जीविका दीदीयों से संवाद कर रहे थे. इस दौरान उन्होंने कुछ बोला जिस पर बीजेपी ने बवाल मचा दिया. नेताओं के बयानबाजी लगातार जारी हैं. हर कोई अपनी प्रतिक्रिया दे रहा. सुधाकर सिंह मामले से भी सियासत गरम है. वह लगातार मुख्यमंत्री नीतीश पर बयान दे रहे. रविवार को सुधाकर सिंह ने सीएम और बीजेपी को एक बताया. वहीं उपेंद्र कुशवाहा को मुखौटा बताया है. उधर, जेडीयू सुधाकर मामले पर आरजेडी द्वारा एक्शन होने पर जोर दे रही. फिलहाल लालू यादव सिंगापुर में हैं. उनके बिहार आगमन के बाद ही इस मामले पर कुछ स्पष्ट होगा. आरजेडी के नेता भी इस मामले पर खूब प्रतिक्रिया दे रहे. उधर, पप्पू यादव ने भी सुधाकर सिंह और जगदानंद सिंह का घेराव किया है. सोमवार को मुख्यमंत्री नीतीश कुमार जनता दरबार करते हैं. फिलहाल वो समाधान यात्रा पर हैं. सीएम पटना में नहीं हैं. ऐसे में स्पष्ट नहीं कि ये जनता दरबार होगा या नहीं होगा. मुख्यमंत्री फिलहाल राज्य के विभिन्न जिलों में जाकर लोगों से बातचीत कर रहे और उनकी समस्या का समाधान ढूंढ रहे. बिहार में अपराध का सिलसिला जारी है. रविवार को भी कई जिलों से मर्डर और लूटपाट की सूचना आई है. इसके साथ ही हम पार्टी के प्रवक्ता दानिश रिजवान रांची की एक चर्चित महिला पर गोली चलाने के मामले में आरोपी बताए जा रहे. इसके बाद जीतन राम मांझी ने उनको पार्टी से बाहर का रास्ता दिखा दिया है.